กระทรวงเกษตรและสหกรณ์ เตรียมจัดงานมหกรรมสินค้าสหกรณ์ ภายใต้งาน “Fresh From Farm เนื้อ นม ไข่ ผักผลไม้ พรีเมี่ยม By CO - OP”
กระทรวงเกษตรและสหกรณ์ เตรียมจัดงานมหกรรมสินค้าสหกรณ์ ภายใต้งาน “Fresh From Farm เนื้อ นม ไข่ ผักผลไม้ พรีเมี่ยม By CO - OP”นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวในโอกาสเป็นประธานแถลงข่าวการจัดงานมหกรรมสินค้าสหกรณ์ ภายใต้งาน “Fresh From Farm เนื้อ นม ไข่ ผักผลไม้ พรีเมี่ยม By CO - OP” ว่า เป้าหมายสำคัญของงานครั้งนี้คือการส่งเสริมการเพิ่มมูลค่าสินค้าสหกรณ์ด้วยการพัฒนาขีดความสามารถในการผลิตสินค้าของเกษตรกรให้ได้มาตรฐาน มีคุณภาพมีตลาดรองรับสามารถขยายช่องทางการตลาดให้เข้าถึงผู้บริโภคได้สะดวกขึ้น ทั้งในและต่างประเทศ สำหรับงานมหกรรมสินค้าสหกรณ์ที่จะจัดขึ้นทั้งในส่วนกลางและภูมิภาคระหว่างเดือนสิงหาคมถึงกันยายนนี้ จะเป็นโอกาสดีสำหรับสหกรณ์ผู้ผลิตสินค้าต่างๆ โดยเฉพาะในกลุ่มสินค้าปศุสัตว์ เช่น เนื้อ นม ไข่ ได้มีพื้นที่แสดงและจำหน่ายสู่ผู้บริโภคโดยตรง ขณะเดียวกันเกษตรกรก็ได้รับรายได้โดยตรงไม่ผ่านพ่อค้าคนกลางนอกจากนี้ ในงานมหกรรมสินค้าสหกรณ์ยังมีเวทีเจรจาธุรกิจ ควบคู่กับการออกร้านของสหกรณ์ ทั้งเนื้อ นม ไข ผักผลไม้ พรีเมี่ยมและอื่นๆ โดยส่วนกลางจัดขึ้นที่ศูนย์การค้าเซ็นทรัลพลาซ่า พระราม 3 ระหว่างวันที่ 23-25 สิงหาคมนี้ และกระจายการจัดกิจกรรมไปอีกใน 15 จังหวัด ทุกภูมิภาค ได้แก่ สุราษฎร์ธานี พะเยา พิษณุโลก เชียงราย เพชรบูรณ์ อุทัยธานี บุรีรัมย์ หนองคาย มหาสารคาม ศรีสะเกษ สกลนคร กาฬสินธุ์ ราชบุรี และยะลา